CELEX: 32018D0821
Language: hu
Date: 2018-06-01 00:00:00
Title: A Bizottság (EU) 2018/821 végrehajtási határozata (2018. június 1.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (az értesítés a C(2018) 3649. számú dokumentummal történt) (EGT-vonatkozású szöveg.)

4.6.2018   
               
               
                  HU
               
               
                  Az Európai Unió Hivatalos Lapja
               
               
                  L 137/35
               
            A BIZOTTSÁG (EU) 2018/821 VÉGREHAJTÁSI HATÁROZATA
      (2018. június 1.)
      az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról
      
         
            (az értesítés a C(2018) 3649. számú dokumentummal történt)
         
      
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a belső piac megvalósításának céljával a Közösségen belüli kereskedelemben alkalmazható állategészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (4) bekezdésére,
      tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állategészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (4) bekezdésére,
      mivel:
      
                  (1)
               
               
                  Az (EU) 2017/247 bizottsági végrehajtási határozatot (3) a Bizottság azt követően fogadta el, hogy több tagállamban (a továbbiakban: érintett tagállamok) a H5 altípusba tartozó, magas patogenitású madárinfluenza kitörését észlelték, és az érintett tagállamok illetékes hatóságai a 2005/94/EK tanácsi irányelv (4) 16. cikkének (1) bekezdésében előírtaknak megfelelően védő- és megfigyelési körzeteket hoztak létre.
               
            
                  (2)
               
               
                  Az (EU) 2017/247 végrehajtási határozat úgy rendelkezik, hogy az érintett tagállamok illetékes hatóságai által a 2005/94/EK irányelvnek megfelelően kialakított védő- és megfigyelési körzeteknek legalább a szóban forgó végrehajtási határozat mellékletében védő- és megfigyelési körzetekként felsorolt területeket magukban kell foglalniuk. Az (EU) 2017/247 végrehajtási határozat azt is előírja, hogy a védő- és megfigyelési körzetekben a 2005/94/EK irányelv 29. cikkének (1) bekezdése, illetve 31. cikke alapján alkalmazandó intézkedéseket legalább az említett végrehajtási határozat mellékletében a szóban forgó körzetekre vonatkozóan meghatározott időpontokig fenn kell tartani.
               
            
                  (3)
               
               
                  Elfogadása óta az (EU) 2017/247 végrehajtási határozat módosítására több alkalommal is sor került annak érdekében, hogy a madárinfluenzát illetően tükrözze az uniós járványügyi helyzet alakulását. Többek között az (EU) 2017/696 bizottsági végrehajtási határozat (5) is módosította az (EU) 2017/247 végrehajtási határozatot, a naposcsibe-szállítmányoknak az (EU) 2017/247 végrehajtási határozat mellékletében szereplő területekről való szállítására vonatkozó szabályok megállapítása érdekében. Ez a módosítás figyelembe vette, hogy az egyéb baromfiárukhoz viszonyítva a naposcsibék igen alacsony kockázatot jelentenek a magas patogenitású madárinfluenza terjedése szempontjából.
               
            
                  (4)
               
               
                  Az (EU) 2017/247 végrehajtási határozatot később az (EU) 2017/1841 bizottsági végrehajtási határozat (6) is módosította, annak érdekében, hogy megerősítse a magas patogenitású madárinfluenza terjedésének fokozott veszélye esetén alkalmazandó járványvédelmi intézkedéseket. A módosítás nyomán az (EU) 2017/247 végrehajtási határozat jelenleg úgy rendelkezik, hogy a magas patogenitású madárinfluenza kitörését vagy kitöréseit követően a 2005/94/EK irányelv 16. cikke (4) bekezdésének megfelelően az érintett tagállamokban további, korlátozás alatt álló körzeteket kell megállapítani uniós szinten, és meghatározza az utóbbiakban alkalmazandó intézkedések időtartamát. Az (EU) 2017/247 végrehajtási határozat szabályokat határoz meg továbbá az élő baromfi, a naposcsibe és a keltetőtojás szállítmányainak a további, korlátozás alatt álló körzetekből más tagállamokba történő, bizonyos feltételek melletti szállításáról.
               
            
                  (5)
               
               
                  Ezenfelül az (EU) 2017/247 végrehajtási határozat mellékletének módosítására is több alkalommal sor került, elsősorban annak érdekében, hogy tükrözze az érintett tagállamok által a 2005/94/EK irányelv értelmében létrehozott védő- és megfigyelési körzetek határait érintő változásokat.
               
            
                  (6)
               
               
                  Az (EU) 2017/247 végrehajtási határozat mellékletét legutóbb az (EU) 2018/697 bizottsági végrehajtási határozat (7) módosította, miután Bulgária a H5 altípusba tartozó, magas patogenitású madárinfluenzának a bulgáriai Plovdiv régióban található egyik baromfitartó gazdaságban észlelt új kitöréséről értesítette a Bizottságot. Bulgária arról is értesítette a Bizottságot, hogy az említett madárinfluenza-kitöréseket követően meghozta a 2005/94/EK irányelvben előírt szükséges intézkedéseket, beleértve a fertőzött baromfitartó gazdaságok körüli védő- és megfigyelési körzetek létrehozását.
               
            
                  (7)
               
               
                  Az (EU) 2017/247 végrehajtási határozat legutóbbi, az (EU) 2018/697 végrehajtási határozat általi módosítása óta Bulgária a H5N8 altípusba tartozó, magas patogenitású madárinfluenza Dobrics régió egyik baromfitartó gazdaságában észlelt további kitöréséről értesítette a Bizottságot.
               
            
                  (8)
               
               
                  Bulgária arról is értesítette a Bizottságot, hogy a szóban forgó legújabb madárinfluenza-kitörést követően meghozta a 2005/94/EK irányelvben előírt szükséges intézkedéseket, beleértve a fertőzött baromfitartó gazdaság körüli védő- és megfigyelési körzetek létrehozását az említett tagállamban.
               
            
                  (9)
               
               
                  A Bizottság Bulgáriával együttműködésben megvizsgálta az említett intézkedéseket, és meggyőződött arról, hogy a bolgár illetékes hatóság által meghatározott védő- és megfigyelési körzetek határai elegendő távolságra vannak attól a baromfitartó gazdaságtól, amelyben a legújabb kitörés előfordult.
               
            
                  (10)
               
               
                  Az Unión belüli kereskedelem szükségtelen megzavarásának megelőzése, valamint a harmadik országok által felállított indokolatlan kereskedelmi akadályok elkerülése érdekében minél hamarabb meg kell határozni uniós szinten, Bulgáriával együttműködve a magas patogenitású madárinfluenza legújabb bulgáriai kitörését követően a 2005/94/EK irányelvnek megfelelően e tagállamban létrehozott védő- és megfigyelési körzeteket.
               
            
                  (11)
               
               
                  Az (EU) 2017/247 végrehajtási határozatot ennek megfelelően naprakésszé kell tenni a magas patogenitású madárinfluenzával kapcsolatban Bulgáriában fennálló legújabb epidemiológiai helyzet figyelembevétele érdekében. Mindenekelőtt a jelenleg a 2005/94/EK irányelv szerinti korlátozások alá tartozó újonnan meghatározott bulgáriai védő- és megfigyelési körzeteket kell felvenni az (EU) 2017/247 végrehajtási határozat mellékletébe.
               
            
                  (12)
               
               
                  Ennek megfelelően az uniós szintű regionalizáció aktualizálása érdekében indokolt úgy módosítani az (EU) 2017/247 végrehajtási határozat mellékletét, hogy az tartalmazza a 2005/94/EK irányelvnek megfelelően Bulgáriában – az ott megjelenő magas patogenitású madárinfluenza legújabb kitörését követően – létrehozott védő- és megfigyelési körzeteket, az azokban alkalmazandó korlátozások időbeli hatályával együtt.
               
            
                  (13)
               
               
                  Az (EU) 2017/247 végrehajtási határozatot ezért ennek megfelelően módosítani kell.
               
            
                  (14)
               
               
                  Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
               
            ELFOGADTA EZT A HATÁROZATOT:
      1. cikk
      Az (EU) 2017/247 végrehajtási határozat melléklete e határozat mellékletének megfelelően módosul.
      2. cikk
      Ennek a határozatnak a tagállamok a címzettjei.
      
         Kelt Brüsszelben, 2018. június 1-jén.
         
            
               a Bizottság részéről
            
            Vytenis ANDRIUKAITIS
            
               a Bizottság tagja
            
         
      
      
         (1)  HL L 395., 1989.12.30., 13. o.
      
      
         (2)  HL L 224., 1990.8.18., 29. o.
      
      
         (3)  A Bizottság (EU) 2017/247 végrehajtási határozata (2017. február 9.) egyes tagállamokban a magas patogenitású madárinfluenza kitörésével kapcsolatos védintézkedésekről (HL L 36., 2017.2.11., 62. o.).
      
         (4)  A Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
      
         (5)  A Bizottság (EU) 2017/696 végrehajtási határozata (2017. április 11.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (HL L 101., 2017.4.13., 80. o.).
      
         (6)  A Bizottság (EU) 2017/1841 végrehajtási határozata (2017. október 10.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat módosításáról (HL L 261., 2017.10.11., 26. o.).
      
         (7)  A Bizottság (EU) 2018/697 végrehajtási határozata (2018. május 7.) az egyes tagállamokban a magas patogenitású madárinfluenza kitörésével kapcsolatos védintézkedésekről szóló (EU) 2017/247 végrehajtási határozat mellékletének módosításáról (HL L 117., 2018.5.8., 23. o.).
      
         MELLÉKLET
         Az (EU) 2017/247 végrehajtási határozat melléklete a következőképpen módosul:
         
                     1.
                  
                  
                     Az A. részben a Bulgáriára vonatkozó bejegyzés helyébe a következő szöveg lép:
                     „Tagállam: Bulgária
                     
                     
                                 A következőket magában foglaló terület:
                              
                              
                                 Az alkalmazási időszak vége a 2005/94/EK irányelv 29. cikke (1) bekezdésének megfelelően
                              
                           
                                 Dobrich region:
                              
                           
                                 Municipality of Dobrich:
                                 
                                             —
                                          
                                          
                                             Stefanovo
                                          
                                       
                              
                                 2018.6.17.”
                              
                           
               
                     2.
                  
                  
                     A B. részben a Bulgáriára vonatkozó bejegyzés helyébe a következő szöveg lép:
                     „Tagállam: Bulgária
                     
                     
                                 A következőket magában foglaló terület:
                              
                              
                                 Az alkalmazási időszak vége a 2005/94/EK irányelv 31. cikkének megfelelően
                              
                           
                                 Plovdiv region:
                              
                           
                                 Municipality of Maritsa:
                                 
                                             —
                                          
                                          
                                             Graf Ignatievo
                                          
                                       
                              
                                 2018.5.23-tól2018.5.31-ig
                              
                           
                                 Municipality of Rakovski:
                                 
                                             —
                                          
                                          
                                             Rakovski
                                          
                                       
                                             —
                                          
                                          
                                             Shishmantsi
                                          
                                       
                                             —
                                          
                                          
                                             Bolyarino
                                          
                                       
                                             —
                                          
                                          
                                             Stryama
                                          
                                       
                                             —
                                          
                                          
                                             Momino selo
                                          
                                       Municipality of Maritsa:
                                 
                                             —
                                          
                                          
                                             Trilistnik
                                          
                                       
                                             —
                                          
                                          
                                             Yasno pole
                                          
                                       
                                             —
                                          
                                          
                                             Manole
                                          
                                       
                                             —
                                          
                                          
                                             Manolsko Konare
                                          
                                       Municipality of Kaloyanovo:
                                 
                                             —
                                          
                                          
                                             Glavatar
                                          
                                       Municipality of Brezovo:
                                 
                                             —
                                          
                                          
                                             Otets Kirilovo
                                          
                                       
                                             —
                                          
                                          
                                             Padarsko
                                          
                                       
                                             —
                                          
                                          
                                             Borets
                                          
                                       
                              
                                 2018.5.31.
                              
                           
                                 Dobrich Region:
                              
                           
                                 Municipality of Dobrich:
                                 
                                             —
                                          
                                          
                                             Stefanovo
                                          
                                       
                              
                                 2018.6.18-tól2018.6.26-ig
                              
                           
                                 Municipality of Dobrich:
                                 
                                             —
                                          
                                          
                                             Bogdan
                                          
                                       
                                             —
                                          
                                          
                                             Branishte
                                          
                                       
                                             —
                                          
                                          
                                             Dobrich
                                          
                                       
                                             —
                                          
                                          
                                             Donchevo
                                          
                                       
                                             —
                                          
                                          
                                             Draganovo
                                          
                                       
                                             —
                                          
                                          
                                             Opanets
                                          
                                       
                                             —
                                          
                                          
                                             Pchelino
                                          
                                       
                                             —
                                          
                                          
                                             Plachi Dol
                                          
                                       
                                             —
                                          
                                          
                                             Popgrigorovo
                                          
                                       
                                             —
                                          
                                          
                                             Slaveevo
                                          
                                       
                                             —
                                          
                                          
                                             Sokolnik
                                          
                                       
                                             —
                                          
                                          
                                             Stozher
                                          
                                       
                              
                                 2018.6.26.”